سرازی زبان

سرازی یا سراجی، وادی چناب د‏‏ی اک ہند آریائی زبان ا‏‏ے۔ ایہدا علاقہ سراز اے جیہڑا اک پہاڑی علاقہ اے جو ڈوڈا ضلعے دے شمالی نصف حصے تے رامبن تے کشتواڑ ضلعےآں دے کچھ حصےآں اُتے مشتمل ا‏‏ے۔ 

سرازی نو‏‏ں مادری زبان دے طور تے بولݨ والے افراد دی تعداد 2001ء وچ 46000 سی۔ 

سرازی د‏‏ی کشمیری تے پہاڑی ونگوں بھدرواہی نال وی مماثلت اے۔ ایہدے وکھ وکھ مقامی نام، جو وکھ وکھ پڑبولیاں د‏‏ی نمائندگی ک‏ر سکدے نيں، ایہناں وچ بھگوالی، دیسوالی تے کوراروالی شام‏ل نيں۔ 

سرازی زبان نوں لِکھݨ لئی عربی فارسی لپی لپی ورتی جاندی اے۔ 

 درجہ بندی 
20ویں صدی دے اوائل وچ جارج ابراہم گریئرسن نے کشمیری تے مغربی پہاڑی نال مماثلت دا مشاہدہ کیتا تے ایہ نوٹ کردے ہوئے کہ سرازی نوں دوناں وِچوں کسے اک دے نال تقریبن یکساں طور تے درجہ بند کیتا جا سکدا اے، ایہدے باوجود زبانی نمونےآں تے دیگر جگہاں وچ مشترکہ خصوصیات دی بنیاد اُتے ایہنوں کشمیری دی پڑبولی دے طور تے تسلیم کرن دا انتخاب کیتا۔

اگرچہ سرازی نوں ہُݨ وی کدی کدی کشمیری پڑبولی دے طور تے سمجھیا جاندا اے، حالیہ مطالعات نے ایہنوں عام طور تے مغربی پہاڑی گروپ دے رُکن دے طور تے رکھیا اے۔ ایہ گل بولݨہاراں دے اپݨے تاثرات نال مزید مطابقت رکھدی اے جو اپݨی زبان نوں کشمیری نال مُنسلک نئیں سمجھدے تے اپݨے آپ نوں کشمیری دے طور تے متعارف نئیں کراؤندے۔

 فروغ 
سرازی زبان دے فروغ تے تشہیر لئی اک نیوز آؤٹ لیٹ چناب ٹائمز دی طرفوں سرازی تے بھدرواہی زباناں وچ روزانہ نیوز ہیڈ لائنز دا پروگرام نشر کیتا جاندا اے۔

 حوالے 

گٹھ:جموں‏ و کشمیر د‏‏یاں بولیاں
گٹھ:وادی چناب
گٹھ:ہند آریا‌ئی بولیاں